Vec: **Oznámenie o začatí prípravných trhových konzultácií**

Verejný obstarávateľ Nemocnica s poliklinikou Spišská Nová Ves, a.s., ako prijímateľ nenávratného finančného príspevku realizuje prípravné trhové konzultácie („**PTK**“) podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov („**ZVO**“), za účelom informovania trhu o pripravovanej zákazke a získania spätnej väzby od potencionálnych záujemcov.

1. **Identifikácia verejného obstarávateľa:**

|  |  |
| --- | --- |
| Verejný obstarávateľ | Nemocnica s poliklinikou Spišská Nová Ves, a.s., IČO: 365 973 50 |
| Sídlo | ul. Jánskeho 1, 052 01 Spišská Nová Ves |
| Zákazka | Centrálna sterilizácia - dostavba a rekonštrukcia lôžkovej časti nemocnice s poliklinikou v Spišskej Novej Vsi |
| Kontaktná osoba pre prípravné trhové konzultácie | Branislav Pramuk, +421 915 732 607, branislav.pramuk@svetzdravia.com |

1. **Opis a účel prípravných trhových konzultácií:**

Verejný obstarávateľ plánuje vyhlásiť zákazku, predmetom ktorej bude dostavba a rekonštrukcia lôžkovej časti nemocnice s poliklinikou v Spišskej Novej Vsi, súčasťou ktorej bude **vybudovanie Centrálnej sterilizácie vrátane neoddeliteľného príslušenstva**. **Účelom prípravných trhových konzultácií je oslovenie hospodárskych subjektov, ktoré sa zaoberajú návrhom, výrobou a montážou pracovísk centrálnej sterilizácie** s cieľom informovať relevantný trh o pripravovanej zákazke a získať spätnú väzbu od účastníkov PTK, resp. potencionálnych záujemcov pripravovanej zákazky. Ďalším cieľom verejného obstarávateľa je stanoviť predpokladanú hodnotu zákazky pre účely pripravovaného verejného obstarávania, a ďalej overiť podmienky zamýšľaného zámeru u relevantných a skúsených hospodárskych subjektov tak, aby čo najlepšie zodpovedali potrebám verejného obstarávateľa a súčasne boli spolu s predmetom zákazky nastavene v súlade so základnými princípmi ZVO, najmä princípmi rovnakého zaobchádzania, nediskriminácie a transparentnosti tak, aby následné verejné obstarávanie podporovalo otvorenú hospodársku súťaž. Účasť na PTK je dobrovoľná. Záujemca, ktorý sa zúčastní PTK, si musí byť vedomý zákonnej úpravy PTK, a to najmä dôsledkov vyplývajúcich z účasti hospodárskeho subjektu na PTK so zreteľom na § 25 a § 40 ods. 7 ZVO. Hospodárske subjekty sa môžu následne zúčastniť pripravovaného verejného obstarávania a predložiť ponuku, bez ohľadu na to, či sa zúčastnili PTK alebo nie.

1. **Komunikácia v procese PTK:**

Komunikácia medzi verejným obstarávateľom a záujemcami sa počas celého procesu PTK uskutočňuje v slovenskom alebo českom jazyku prostredníctvom elektronického nástroja IS Josephine, umiestnenom na webovej adrese: <https://josephine.proebiz.com>.

Návod na používanie systému je dostupný na webovom sídle portálu JOSEPHINE (<http://files.nar.cz/docs/josephine/sk/Skrateny_navod_ucastnik.pdf>) ako aj minimálne technické požiadavky (<http://files.nar.cz/docs/josephine/sk/Technicke_poziadavky_sw_JOSEPHINE.pdf>).

1. **Priebeh prípravných trhových konzultácií:**

PTK budú prioritne prebiehať písomnou formou prostredníctvom elektronickej komunikácie. Možnosť zúčastniť sa PTK je otvorená všetkým potenciálnym dodávateľom a záujemcom o zákazku, ktorí spĺňajú podmienky uvedené v bode 5 tohto oznámenia. Po zverejnení oznámenia o začatí prípravných trhových konzultácií záujemca do 25.04.2023 predloží odpovede na okruh otázok (Príloha č. 3). Súčasne s odpoveďami predloží aj vyplnenú Prílohu č. 2 (Formulár na prihlásenie sa do PTK).

Cieľom PTK je primárne písomne zodpovedať min. rozsah otázok uvedený v Prílohe č. 3 tohto oznámenia. Verejný obstarávateľ od účastníkov PTK očakáva participáciu a predkladanie návrhov, pripomienok a odporúčaní v súvislosti s plánovaným verejným obstarávaním.

Verejný obstarávateľ si vyhradzuje právo upravovať informácie týkajúce sa priebehu a obsahu PTK kedykoľvek počas ich trvania. O prípadných zmenách bude verejný obstarávateľ informovať dostatočne vopred.

S ohľadom na komplexnosť a zložitosť problematiky môžu byť hospodárske subjekty v prípade potreby vyzvané k účasti na ďalšom písomnom kole alebo pozvané na osobnú (eventuálne videokonferenčnú) účasť na PTK za účasti zástupcov verejného obstarávateľa a zástupcu/zástupcov hospodárskeho subjektu. Z každej takej PTK bude vyhotovený záznam, ktorý bude zaslaný účastníkovi na verifikáciu obsahu stretnutia. Verejný obstarávateľ je v takom prípade tiež oprávnený vyhotoviť audio- alebo audiovizuálny záznam schôdze. Účasťou na dotknutej schôdzke súhlasí záujemca s vyhotovením takého záznamu.

PTK nesmú narušiť hospodársku súťaž a nesmú viesť k porušeniu základných princípov verejného obstarávania. Výsledky PTK nemajú povahu ponúk vo verejnom obstarávaní. Účasť na PTK nezakladá dodávateľovi žiadne práva ani povinnosti v budúcom verejnom obstarávaní.

Po ukončení PTK verejný obstarávateľ zverejní zápisnicu o priebehu PTK, ktorá bude zverejnená na profile verejného obstarávateľa. Prostredníctvom tejto zápisnice verejný obstarávateľ oznámi najmä informácie, ktoré získal od účastníkov PTK, a ktoré viedli k návrhu, zmene, prípadne úprave súťažných podkladov.

Verejný obstarávateľ si vyhradzuje právo na ukončenie PTK bez spracovania výsledkov, a to aj bez udania dôvodov, a právo na vyhodnotenie a využitie záverov PTK podľa uváženia verejného obstarávateľa. Verejný obstarávateľ si vyhradzuje právo upravovať informácie týkajúce sa priebehu a obsahu PTK kedykoľvek počas ich trvania. O prípadných zmenách bude verejný obstarávateľ informovať dostatočne vopred.

1. **Požiadavky kladené na hospodárske subjekty, ktoré sa chcú zúčastniť prípravných trhových konzultácií:**
2. oprávnenie hospodárskeho subjektu poskytovať služby, ktoré budú predmetom zákazky. Splnenie tejto podmienky preukáže záujemca tým, že spolu s prihláškou do PTK predloží verejnému obstarávateľovi doklad preukazujúci príslušný predmet podnikania, živnostenské oprávnenie či licenciu (napr. predložením výpisu z obchodného registra, zo živnostenského registra, alebo z inej obdobnej evidencie, predložením živnostenského listu v rozsahu odpovedajúcom avizovanému predmetu plnenia a pod.), prípadne odkaz na verejne dostupný register s týmito konkrétnymi informáciami,
3. preukázanie referencie o vybudovaní diela spočívajúceho v dodávke a montáži centrálnej sterilizácie vrátane neoddeliteľného príslušenstva v rozsahu aspoň 300 000,00 EUR bez DPH.,
4. prípravných trhových konzultácií sa môžu zúčastniť zástupcovia hospodárskeho subjektu uvedení v prílohe č. 2 tohto Oznámenia, ktorí sa v prípadne osobnej účasti na PTK musia preukázať dokladom totožnosti. Ak sa prípravných trhových konzultácií zúčastnia namiesto štatutárnych zástupcov hospodárskych subjektov nimi poverené osoby, tieto osoby sa musia preukázať aj platným splnomocnením hospodárskeho subjektu.
5. **Náklady spojené s trhovými konzultáciami a dôverné informácie:**

Všetky náklady a výdavky spojené s účasťou na prípravných trhových konzultáciách znáša hospodársky subjekt bez akéhokoľvek finančného nároku na verejného obstarávateľa (napr. cestovné a pod.).

Verejný obstarávateľ príjme primerané opatrenia na zabezpečenie ochrany dôverných informácií, ktorú môžu byť v rámci konzultácií poskytnuté. Hospodársky subjekt označí informácie, ktoré považuje za dôverné, a s ktorými vyžaduje primerané zaobchádzanie. Za dôverné informácie sa nepouvažujú ty, ktoré musí byť súčasťou zápisnicu o priebehu PTK.

1. **Zoznam príloh oznámenia:**

- Príloha č. 1: Návrh opisu predmetu zákazky

- Príloha č. 2: Formulár na prihlásenie sa do PTK

- Príloha č. 3: Okruh otázok k PTK

- Príloha č. 4: Špecifikácia prístrojového vybavenia

- Príloha č. 5: Dispozičný návrh centrálnej sterilizácie

V Košiciach

Mgr. Branislav Pramuk, PhD.

Osoba poverená procesom obstarávania